**Ministru kabineta noteikumu projekta** **“Grozījumi Ministru kabineta 2018.gada 16.janvāra noteikumos Nr.28 “Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Noteikumu projekta mērķis ir precizēt Ministru kabineta 2018.gada 16.janvāra noteikumus Nr.28 “Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs” (turpmāk – MK noteikumi Nr.28), nosakot kārtību, kādā patentmaksas vai samazinātās patentmaksas maksātāji, kas cietuši no Covid-19 ietekmes, var pagarināt patentmaksas vai samazinātās patentmaksas piemērošanas termiņu. Noteikumu projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Grozījumi Ministru kabineta 2018.gada 16.janvāra noteikumos Nr.28 “Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un patentmaksas apmērs”” (turpmāk – Noteikumu projekts) izstrādāts, balstoties uz Krīzes vadības grupas uzņēmējdarbības un nodarbinātības veicināšanai sakarā ar Covid-19 izplatību (izveidota ar Ministru prezidenta 2020. gada 16. marta rīkojumu Nr. 2020/1.2.1.-62) 2020.gada 1.jūnija sēdē nolemto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr.28 nosaka kārtību, kādā reģistrē patentmaksas maksātāju, tai skaitā samazinātās patentmaksas maksātāju, kārtību, kādā maksā patentmaksu, kā arī saimnieciskās darbības jomas profesijas, par kurām maksā patentmaksu un tās apmēru.Lai izveidotu atbalsta mehānismu sakarā ar Covid-19 izplatību, Noteikumu projekts paredz papildināt MK noteikumus Nr. 28 ar 15.1 un 15.2 punktu. Noteikumu projektā iekļautās redakcijas izstrādātas pamatojoties uz Krīzes vadības grupas uzņēmējdarbības un nodarbinātības veicināšanai sakarā ar Covid-19 izplatību (izveidota ar Ministru prezidenta 2020. gada 16. marta rīkojumu Nr. 2020/1.2.1.-62) 2020.gada 2.jūnijā sēdē nolemto. Noteikumu projekts noteic, ka patentmaksai un samazinātai patentmaksai, kas iegādāta 2020.gadā uz sešiem kalendāriem mēnešiem vai par pilnu kalendāro gadu un attiecīgais periods iekrīt izsludinātās ārkārtējās situācijas laikā, var pagarināt patentmaksas vai samazinātās patentmaksas piemērošanas termiņu par trīs kalendāra mēnešiem. Grozījumi veikti, jo esošā ekonomiskā situācija liecina, ka krīzes periodā patentmaksas maksātāju un samazinātās patentmaksas maksātāju saimnieciskā darbībā ir bijusi ierobežota, līdz ar to ir nepieciešams pagarināt piemērošanas termiņu par periodu kurā saimnieciskā darbība nav veikta un nav gūti ienākumi no saimnieciskās darbības.  Vienlaikus Noteikumu projekts paredz, ja patentmaksas vai samazinātās patentmaksas maksātājs vēlas pagarināt patentmaksas vai samazinātās patentmaksas piemērošanas termiņu sakarā ar Covid-19 izplatību, maksātājs iesniedz iesniegumu Valsts ieņēmumu dienestā un tajā apliecina, ka periodā, kurā visā valsts teritorijā tika izsludināta ārkārtējā situācija nav gūti ieņēmumi no saimnieciskās darbības. Minētās normas piemērošana tiek skaidrota ar šādiem piemēriem: 1. Patentmaksas maksātājs ir samaksājis patentmaksu par visu kalendāro gadu no 2020.gada 1.janvāra līdz 2020.gada 31.decembrim un iesniedzis Valsts ieņēmumu dienestā iesniegumu par piemērošanas termiņa pagarinājumu, Valsts ieņēmumu dienests pagarina patentmaksas darbības periodu par trīs kalendāra mēnešiem līdz 2021.gada 31.martam bez papildu maksājuma.
2. Patentmaksas maksātājs 2020.gada 10.februārī ir samaksājis patentmaksu par vienu mēnesi - 1.martu un 2020.gada 10.martā – par aprīli. Patentmaksas darbības periods netiek pagarināts un, veicot saimniecisko darbību pēc 2020.gada aprīļa, ir jāmaksā patentmaksa par nākamo periodu.
3. Patentmaksas maksātājs 2020.gada 1. jūlijā ir samaksājis patentmaksu par 6 mēnešiem – no 2020.gada 1.jūlija līdz 2020.gada 31.decembrim, patentmaksas darbības periods netiek pagarināts, jo patentmaksas piemērošanas termiņš neiekrīt izsludinātās ārkārtējās situācijas laikā.

Pagarinātais patentmaksas vai samazinātās patentu maksas piemērošanas termiņš neveido maksātājam apdrošināšanas stāžu, jo maksātājiem faktiski nav veiktas valsts sociālās apdrošināšanas obligātās iemaksas.  |
|   | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Valsts ieņēmumu dienests. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos patentmaksas vai samazinātās patentmaksas maksātājus, kā arī Valsts ieņēmumu dienestu.Uz 2019.gada 1.jūliju bija 1324 samazināto patentmaksu maksātāju skaits un 3747 patentmaksu maksātāju skaits.  |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada administratīvo slogu mērķu grupai.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projektam nav ietekmes uz valsts budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projektā iekļautās redakcijas izstrādātas Krīzes vadības grupas uzņēmējdarbības un nodarbinātības veicināšanai sakarā ar Covid-19 izplatību ietvaros, apspriežot noteikumu projektu ar nozares uzņēmējiem.  |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretārs E. Valantis**